Document ID: /roh_data/filtered/fineweb-2-filterrobots_roh.jsonl.gz/33248

Tenor la proposta per il reglament duessan lobistas e lobists che lavuran en la chasa federala, far transparent per tgi ch'els fan lavur da lobi. Adversaris dal reglament dian che in tal reglament purtass mo custs e birocrazia. Aderents percunter vesan in emprim pass per dapli transparenza envers la populaziun.
Cun 103 a 72 vuschs ha il Cussegl naziunal decis da betg entrar en materia. L'affar va ussa en il cussegl dals chantuns. Quel sto lura decider sch'el vul tegnair ferm vid il reglament u sbittar el.
RR actualitad 17:00